Public procurement notice: Modification Of A Contract/Concession During Its Term
Published: 2021-07-02
Buyer: Ministerstvo financií Slovenskej republiky
Country: SK
Contract type: Services
Procedure: Open procedure
CPV classification: 72250000: System and support services | 72260000: Software-related services | 72263000: Software implementation services

Technical requirements: Predmetom zákazky je implementovať ekonomický informačný systém CES (ďalej aj ako CES alebo implementácia CES) a poskytovať aplikačnú podporu riadne implementovaného CES (ďalej aj ako aplikačná podpora alebo služby) pre zabezpečenie kontinuálnej prevádzky a metodicko-procesnej podpory informačných systémov subjektov verejnej správy zapojených do CES. Úspešný uchádzač dodá verejnému obstarávateľovi CES a uvedie ho do produktívnej prevádzky a poskytne aplikačnú podporu CES vo vlastnom mene, na vlastnú zodpovednosť, v rozsahu uvedenom v zmluvných podmienkach a súvisiacej projektovej dokumentácii (najmä detailná špecifikácia riešenia). Úspešný uchádzač dodá CES vybudovaný na stabilnej a otvorenej platforme tak, aby po uplynutí platnosti a účinnosti zmluvy nebol verejný obstarávateľ obmedzovaný pri verejnom obstarávaní služieb aplikačnej podpory a údržby CES.
— vykoná analýzu súčasného stavu a vypracovať detailnú špecifikáciu riešenia CES (ďalej ako DŠR), vrátane popisu cieľového stavu,
— vykoná implementáciu CES v súlade s detailnou špecifikáciou riešenia, vrátane dátovej integrácie, parametrizácie a konfigurácie softvéru podľa podmienok definovaných v schválenej DŠR a vykonať testovanie CES,
— zrealizuje užívateľské školenia, zabezpečí asistovanú prevádzku CES v trvaní troch mesiacov od prevzatia diela a/alebo jeho samostatnej časti,
Proces implementácie CES je uvedený v Opise predmetu zákazky (príloha č. 1 súťažných podkladov) a bude bližšie špecifikovaný v detailnej špecifikácii riešenia.
CES bude zabezpečovať zdieľané, metodicky a procesne unifikované služby na eGovernment cloud platforme, komplexne pokrývajúce elektronický výkon ekonomických a podporných činností vybraných subjektov verejnej správy, vrátane služieb jeho aplikačnej a metodicko-procesnej podpory v rozsahu definovanom zmluvných podmienok.
Dodávateľ sa zaväzuje realizovať predmet tejto zákazky za účelom zjednotenia, štandardizácie a vytvorenia predpokladov pre optimalizáciu ekonomických a podporných procesov pre subjekty verejnej správy najmä, avšak nie výlučne, v nasledovných samostatných oblastiach:
Úspešný uchádzač dodá CES, ktorý bude pokrývať ekonomické procesy štátu minimálne prostredníctvom navzájom integrovaných aplikačných modulov, ktoré sú uvedené v bode 2.1 Opisu predmetu zákazky a zároveň musí byť CES integrovaný minimálne na informačné systémy uvedené v bode 2.3 Opisu predmetu zákazky.
Predmet zákazky sa bude realizovať vo všetkých organizáciách v rámci jednotlivých kapitol štátneho rozpočtu a vo verejných výskumných inštitúciách.
Predmet zákazky, časť Projekt implementácie bude financovaný z prostriedkov operačného programu integrovaná infraštruktúra / Prioritná os 7 (Informačná spoločnosť). Verejný obstarávateľ je viazaný Zmluvou o poskytnutí nenávratného finančného príspevku č. Z311071M898 zo dňa 23. februára 2018. Predmet zákazky, časť Služby podpory bude financovaný z prostriedkov štátneho rozpočtu.
Predmetom dodatku č. 1 je zmena termínu vykonania diela podľa Zmluvy, vrátane zmeny termínov čiastkových plnení (etáp) a harmonogramu ako aj zmena (zníženie) ceny za vykonanie diela a poskytovanie služieb.
Dodatok č. 1 zahŕňa úpravu v zmene termínu vykonania diela podľa Zmluvy, vrátane zmeny termínov čiastkových plnení (etáp) a harmonogramu ako aj zmenu (zníženie) ceny za vykonanie diela a poskytovanie služieb.
DXC je úspešný uchádzač v rámci súťaže na implementáciu Centrálneho ekonomického systému a na poskytovanie jeho aplikačnej podpory. Rada ÚVO zastavila konanie o preskúmaní kontrolovaného a konštatovala, že zákon o VO porušený nebol v novembri 2020. V tomto čase bol vyhlásený núdzový stav podľa čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, mimoriadneho stavu a núdzového stavu v znení neskorších predpisov v súvislosti s ohrozením verejného zdravia II. stupňa z dôvodu ochorenia COVID-19 spôsobeným korona vírusom SARS-CoV-2 na území Slovenskej republiky a preto Objednávateľ bezodkladne nepristúpil k uzavretiu Zmluvy.
S ohľadom na nepriaznivý vývoj epidémie a z toho vyplývajúcej dlhodobo trvajúcej mimoriadnej situácie, Objednávateľ musel prehodnotiť všetky existujúce zmluvné vzťahy a neukončené verejné obstarávania a ich vplyv na celkový rozpočet Objednávateľa, ako aj na štátny rozpočet. Verejný obstarávateľ po skončení mimoriadnej situácie, a to aj na základe výsledkov vykonaných ekonomických analýz výhodnosti realizácie projektu CES externými kapacitami, rozhodol o pristúpení k podpisu zmluvy v prípade zníženia ceny.
V nadväznosti na uvedené sa Zmluvné strany po vzájomnom rokovaní dohodli na znížení ceny za implementáciu CES a poskytovanie služieb aplikačnej podpory. Zníženie ceny za poskytovanie služieb podľa predchádzajúcej vety je v súlade so zásadou hospodárnosti a účelného nakladania s verejnými zdrojmi zo strany Objednávateľa, ktorého cieľom je zmiernenie negatívnych dopadov, ktoré vznikli v dôsledku mimoriadnej situácie na území Slovenskej republiky.


Winner: DXC Technology Slovakia s. r. o.